Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: önkormányzatokról szóló 1990. évi LXV. törvény 16. § (1) bekezdése pedig előírja, hogy „a képviselő-testület a törvény által
Paragraph Index: 1211

(2) A vételár megállapításakor a forgalmi értékből le kell vonni a bérlőnek a lakásra fordított és meg nem térített értéknövelő beruházásának az értékét.” Az Lt. idézett rendelkezéseiből fakadóan az önkormányzat mint közhatalmi szerv és bérlakás-tulajdonos joga és felelőssége, hogy a törvényben meghatározott keretek és felhatalmazás alapján, számos gazdasági, társadalmi körülmény figyelembevételével a tulajdonában lévő bérlakások vételárának mértékét megállapítsa. Az Ör. — preambuluma szerint — az Lt. végrehajtására irányul, vizsgált 5. §-a pedig „a lakás, helyiség vételárának megállapítása” tárgykörben tartalmaz rendelkezéseket. E § (1) bekezdése a következőket írja elő: „Az elidegenítésre kijelölt lakásokat és helyiségeket forgalmi értéken lehet értékesíteni. A forgalmi értéket különösen:

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes